සියලුම බස් රථවල ඝෝෂාකාරී සංගීත වාදනය නතර කිරීමට මේ මස 15 වනදා දක්වා කාලය ලබා දී ඇති බව ප්‍රවාහන අමාත්‍ය මහින්ද අමරවීර පවසනවා.මේ මස 15 වනදායින් පසු එවැනි ඝෝෂාකාරී සංගීත වාදනය කරන බස් රථ සම්බන්ධයෙන් නීතිමය පියවර ගැනීමට කටයුතු කරන බවයි අමාත්‍යවරයා වැඩිදුරටත් පවසා සිටියේ.මේ අතර අර්ධ සුඛෝපභෝගී බස් රථ සේවාව සම්බන්ධයෙන් අදහස් දැක්වූ අමාත්‍යවරයා පවසා සිටියේ අර්ධ සුඛෝපභෝගී බස් රථ, අර්ධ සුඛෝපභෝගී මට්ටමට අවශ්‍ය සියලු පහසුකම් මගී ජනතාවට ලබාදිය යුතු බවත්, නැතිනම් සාමාන්‍ය ගාස්තු යටතේ එම බස් රථ ධාවනය කළ යුතු බවයි.මේ සම්බන්දයෙන් බස් රථ හිමියන් දැනුවත්කර ඔවුන්ගේ අදහස් ඉදිරිපත් කරන ලෙස ද දන්වා ඇති බවයි ප්‍රවාහන අමාත්‍යවරයා පවසා සිටියේ.අම්බලන්තොට ලංගම ඩිපෝවේ නිරීක්ෂණ චාරිකාවකට අද (11) පෙරවරුවේ එක්වෙමින් ඔහු මෙම අදහස් පළකළා.